open-index/open-wikipedia-markdown huggingface dataset:
Ζέτα (ποταμός)

Ο **Ζέτα** (*[[σερβικά]] : Зета*) είναι ποταμός του ανατολικού Μαυροβουνίου και παραπόταμος του Μοράτσα. 

Δημιουργείται στη Νίκσιτς από πολλά μικρά ρέματα. Φτάνοντας στο πεδίο Σλίβλια χάνεται και μετά από περίπου 5 χιλ. επανεμφανίζεται από σπήλαιο στη νότια πλαγιά του Πλανίτσα, σε υψόμετρο 100 μέτρα και 550 μέτρα κάτω από την άβυσσο Σλίβλια. Έπειτα σχηματίζει ένα μικρό καταρράκτη και συνεχίζει να ρέει ήσυχα και με ελιγμούς. Σε κάθε πλευρά δέχεται πολλούς μικρούς παραποτάμους και κοντά στην Ποντγκόριτσα περνά από τα ερείπια της Ντάγκλια για να εκβάλει έπειτα στον ποταμό Μοράτσα.

Μέχρι την άβυσσο Σλίβλια ονομάζεται ονομάζεται "Άνω Ζέτα" και μετά την επανεμφάνισή του, μέχρι τις εκβολές του, "Κάτω Ζέτα". Το μήκος του, με το υπόγειο ρεύμα, είναι περίπου 89 χιλιόμετρα, και η λεκάνη απορροής του 1.547 τετ. χιλ.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

## Εξωτερικοί σύνδεσμοι
* 

Κατηγορία:Ποταμοί του Μαυροβουνίου
3046 Μολιέρος

Ο **Μολιέρος (Molière)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,212. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του Γάλλου θεατρικού συγγραφέα Μολιέρου.

## Φυσικά χαρακτηριστικά
Η μέση διάμετρος του Μολιέρου εκτιμάται σε 20,4 ± 3,7 χιλιόμετρα, ενώ το γεωμετρικό άλβεδό του είναι 0,056 ± 0,027.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μολιερος
Κατηγορία:Μολιέρος
Μίνι σειρά

Η **μίνι σειρά** (*<small>[[Αγγλική Γλώσσα|Αγγλικά]]:</small> mini series*) είναι μια κινηματογραφημένη ιστορία που διαρκεί περισσότερο από μία ταινία που είναι φτιαγμένη για τηλεόραση, αλλά διαρκεί λιγότερο από μια σαιζόν και μεταδίδεται σε μία σειρά ημερών (συνήθως άνω των τριών) και συνεχόμενα. Η παραγωγή είναι συνήθως ακριβή σε σχέση με τις κανονικές τηλεοπτικές σειρές και στους πρωταγωνιστές συμπεριλαμβάνονται και ήδη γνωστοί ηθοποιοί.

## Όρος
Ο όρος **μίνι σειρά** αναφερόταν σε μία ιστορία δοσμένη σε ένα περιορισμένο αριθμό επεισοδίων, σε αντίθεση με μία σαπουνόπερα ή άλλη τηλεοπτική σειρά που θα συνεχιζόταν για αρκετά χρόνια και αριθμό σαιζόν. Ο όρος συγκεκριμενοποιήθηκε στις Ηνωμένες Πολιτείες στα τέλη της δεκαετίας του '70, ενώ πιο πριν χρησιμοποιούνταν ο όρος *"serial"*, μιας και ο ίδιος όρος περιέγραφε την απόδοση μιας νουβέλας όπως αυτή θα παρουσιαζόταν σε ένα περιοδικό ή εφημερίδα σε μία περιορισμένη σειρά τευχών και θα ήταν σύντομη.

Υπάρχουν διάφοροι σχολιαστές του όρου, μεταξύ των οποίων οι Λέσλι Χάλιγουελ (*<small>[[Αγγλική Γλώσσα|Αγγλικά]]:</small> Leslie Halliwell*) και Φίλιπ Πέρσερ (*<small>[[Αγγλική Γλώσσα|Αγγλικά]]:</small> Philip Purser*) που στο *Halliwell's Television Companion* αναφέρουν ότι μια μίνι σειρά *"εμφανίζεται σε τέσσερα με έξι επεισόδια διαφόρων διαρκειών"*, ενώ ο Στιούαρτ Κάνινγκχαμ (*<small>[[Αγγλική Γλώσσα|Αγγλικά]]:</small> Stuart Cunningham*)στο *Textual Innovation in the Australian Historical Mini-series* αποδίδει τον όρο ως *"ένα περιορισμένο τηλεοπτικό πρόγραμμα, αποτελλούμενο από περισσότερα από δυο και λιγότερα από δεκατρία κομμάτια μιας σαιζόν ή ημισαιζόν, σχετικό με μία σειρά προγράμματος"*. Στο *Television: A History*, ο Φράνσις Γουήν (*<small>[[Αγγλική Γλώσσα|Αγγλικά]]:</small> Francis Wheen*) αναφέρει πως *"και οι σαπουνόπερες αλλά και οι κύριες σειρές δεν επιτρέπουν στους πρωταγωνιστικούς χαρακτήρους τους να αναπτυχθούν, μιας και είναι δημιουργημένες με τέτοιο τρόπο ώστε να διαρκούν αέναα. Σε μία μίνι σειρά, από την άλλη, υπάρχει ευδιάκριτη αρχή, μέση και τέλος (όπως σε ένα παραδοσιακό έργο ή νουβέλα), αφήοντας τους χαρακτήρες να αλλάξουν, ωριμάσουν ή πεθάνουν καθώς προχωράει η σειρά"*.

## Παραπομπές


Κατηγορία:Τηλεόραση
Κατηγορία:Ορολογία τηλεόρασης
Κατηγορία:Τηλεοπτικές σειρές
Βηθανία

Η **Βηθανία** (αραμαϊκά:  בית עניא, Μπεθ Ανία, κυριολεκτικά σπίτι της φτώχειας/ένδειας) ήταν, σύμφωνα με τη Βίβλο, χωριό κοντά στην Ιερουσαλήμ στο οποίο ζούσαν τα αδέλφια Μαρία, Μάρθα και Λάζαρος, καθώς και ο Σίμων ο λεπρός. Αποτελεί τον τόπο όπου έλαβε χώρα η ανάσταση του Λαζάρου. Το χωριό ταυτίζεται παραδοσιακά με τη σημερινή πόλη αλ-Εϊζαριγιά, η οποία βρίσκεται στη Δυτική Όχθη, στους ανατολικούς πρόποδες του όρους των Ελαιών, περίπου 2,5 χιλιόμετρα ανατολικά της Ιερουσαλήμ. Κατά τη διάρκεια των Σταυροφοριών το χωριό ήταν ακόμη γνωστό στους χριστιανούς ως Βηθανία.

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Βίβλου
Κατηγορία:Αγιοταφικά προσκυνήματα
Κατηγορία:Αρχαίοι εβραϊκοί οικισμοί της Ιουδαίας
Γιούλιους Σρεκ

Ο **Γιούλιους Σρεκ** (, Μόναχο, 13 Ιουλίου 1898 - Μόναχο, 16 Μαΐου 1936) ήταν μεταξύ των πρώτων μελών του Εθνικοσοσιαλιστικού Κόμματος, οργανωτής, καθώς και πρώτος επικεφαλής της SS (Schutzstaffel).

## Βιογραφία
Υπηρέτησε στον Γερμανικό Στρατό κατά τον Α΄ Παγκόσμιο Πόλεμο. Ανέπτυξε ακροδεξιές αντιλήψεις και έγινε μέλος στην Φράικορπς, ενώ έλαβε μέρος στην ανατροπή του Σοσιαλιστικού Κόμματος της Βαυαρίας το 1919. Το 1920, σχεδόν ταυτόχρονα με τον Χίτλερ προσχώρησε στο "Κόμμα των Γερμανών Εργατών", την αρχική μορφή του Εθνικοσοσιαλιστικού Κόμματος. Εκεί συναντήθηκε με τον μελλοντικό Φύρερ και οι δύο άνδρες συνδέθηκαν με βαθιά φιλία, ενώ ήταν εμφανής και η φυσιογνωμική τους ομοιότητα. Ο Σρεκ ήταν, επίσης, από τα ιδρυτικά στελέχη της SA και ένα από τα μέλη της που αποτελούσαν την σωματοφυλακή του Χίτλερ. Το 1923 ο Σρεκ έλαβε μέρος στο αποτυχημένο πραξικόπημα της μπιραρίας που επιχείρησε ο Χίτλερ, συνελήφθη μαζί με τα υπόλοιπα μέλη του Κόμματος που είχαν συμμετάσχει σε αυτό και κλείστηκε στη φυλακή του Λάντσμπεργκ αμ Λεχ. 

Μετά την αποφυλάκιση και των δύο και την επανίδρυση του Εθνικοσοσιαλιστικού Κόμματος, ο Χίτλερ αποφάσισε να δημιουργήσει την προσωπική του σωματοφυλακή. Ο Σρεκ είχε ήδη επιλεγεί από τον Χίτλερ ως προσωπικός του οδηγός, ενώ ο Εμίλ Μωρίς ζήτησε από τον Σρεκ να οργανώσει νέα σωματοφυλακή, ανεξάρτητη από αυτήν της SA, την οποία απεκάλεσε *Schutzstaffel*. Ο Σρεκ, την άνοιξη του 1925, δημιούργησε μια ομάδα από οκτώ έμπιστους άνδρες, ανάμεσα στους οποίους οι Έρχαρτ Χάιντεν (Ehardt Heiden), Εμίλ Μωρίς (Emile Maurice) και ο ίδιος, ως το μέλος υπ' αριθ. 5. Ο Χίτλερ του ανέθεσε τη διοίκηση της ομάδας, κάνοντάς το έτσι τον πρώτο *Reichsführer-SS*, αν και ο ίδιος ο Σρεκ ποτέ δεν χρησιμοποίησε αυτόν τον τίτλο. Ένα χρόνο αργότερα, η σωματοφυλακή αυτή αριθμούσε εβδομηνταπέντε μέλη, τα οποία στρατολογούνταν είτε ανάμεσα σε βετεράνους του Πρώτου Πολέμου, είτε ανάμεσα σε εθελοντές κατά τις εκδηλώσεις προπαγάνδας του Κόμματος, ενώ στον Völkischer Beobachter (=Λαϊκό Παρατηρητή), την επίσημη εφημερίδα του Κόμματος, εμφανίστηκαν αγγελίες του τύπου "Όσοι θέλετε να υπηρετήσετε στην πρώτη γραμμή του αγώνα που πρέπει να δώσει το κίνημά μας, καταταγείτε στην SS". Ο Σρεκ παρέμεινε επικεφαλής της SS μόνον ως το 1926, αλλά συνέχισε να είναι ο προσωπικός οδηγός του Χίτλερ. Όταν ο Χάινριχ Χίμλερ ανέλαβε την ηγεσία της SS, απένειμε στον Σρεκ τον "βαθμό" του *SS-Standartenführer*, ωστόσο η επιρροή του στην οργάνωση ήταν πολύ μικρή.

Το 1936 ο Σρεκ προσβλήθηκε από μηνιγγίτιδα και απεβίωσε στις 16 Μαΐου.. Τη θέση του ως οδηγού του Χίτλερ ανέλαβε ο Έριχ Κέμπκα, ο οποίος διαδραμάτισε σοβαρό ρόλο στον θάνατο και την αποτέφρωση του Φύρερ. Η κηδεία του έγινε με δημόσια δαπάνη και υπό το εγκώμιο του Χίτλερ. 

## Παραπομπές


Κατηγορία:SS
Κατηγορία:Γερμανοί Ρωμαιοκαθολικοί
Διάμεσο εισόδημα

Το **διάμεσο εισόδημα** ενός πληθυσμού είναι το εισόδημα του προσώπου εκείνου, που στέκεται στο μέσον της ακολουθίας, αν υποθέσουμε ότι στοιχίζουμε σε αύξουσα&mdash;με βάση το εισόδημά τους&mdash;ακολουθία όλα τα μέλη του πληθυσμού. Έτσι, το 50% του πληθυσμού βρίσκεται κάτω από το διάμεσο εισόδημα, και το υπόλοιπο 50% βρίσκεται πάνω από το διάμεσο εισόδημα. Αν φανταστούμε όλο τον πληθυσμό πάνω άξονα με αύξουσα σειρά από τα αριστερά προς τα δεξιά με βάση το εισόδημά τους, τότε το 50% στέκεται αριστερά του προσώπου με το **διάμεσο εισόδημα** και το υπόλοιπο 50% στέκεται δεξιά.

Να μη συγχέεται με το Μέσο Εισόδημα. Χαρακτηριστικό του διαμέσου εισοδήματος είναι για παράδειγμα ότι αν το εισόδημα του πλουσιότερου μέλους του πληθυσμού αυξηθεί (δεκαπλασιαστεί), το διάμεσο εισόδημα δεν επηρεάζεται, ενώ το Μέσο Εισόδημα, ως αριθμητικός μέσος όρος, θα επηρεαζόταν. 

## Δείτε επίσης
* Μέσο Εισόδημα
* Κατά κεφαλήν εισόδημα
* Σχετική Φτώχεια

## Παραπομπές


 

Κατηγορία:Κοινωνία
Κατηγορία:Οικονομικά
Βάλεντιν Βάιγκελ

Ο **Βαλεντίν Βάιγκελ** (*Valentin Weigel*, Χέιν, 7 Αυγούστου 1533 –  Τσοπάου, 10 Ιουνίου 1588) ήταν Γερμανός θεολόγος, φιλόσοφος και μυστικιστής συγγραφέας, από τη Σαξονία, σημαντικός προπομπός της μεταγενέστερης γερμανικής θεοσοφίας.

## Βίος και ιδέες
Γεννήθηκε στο Χέιν, κοντά στη Δρέσδη, σε καθολική οικογένεια. Σπούδασε στο Μάισσεν, τη Λειψία και τη Βυτεμβέργη. Το 1567 έγινε Λουθηρανός πάστορας στο Τσοπάου, κοντά στο Κέμνιτς. Εκεί, έζησε ήσυχη ζωή, ασχολούμενος με το συγγραφικό του έργο, γεγονός που υπήρξε και καθοριστικό για την αναγνώρισή του, καθώς δεν έζησε τον περιπετειώδη βίο του προγενέστερού του Παράκελσου, ούτε την ανήσυχη ζωή του μεταγενέστερου Γιάκομπ Μπέμε.

Εν γένει ο Βάιγκελ κράτησε τις ιδέες του μυστικές, κοινωνώντας τις μόνο σε προσωπικούς του φίλους (σε αντίθεση με τον Γιάκομπ Μπέμε). Ήταν γνωστός για την πίστη του ότι η Παρθένος Μαρία ήταν επίσης αποτέλεσμα άμωμης σύλληψης, δηλαδή αναμάρτητη, προκειμένου να δεχθεί τον θεό στη σάρκα της. 

Άφησε περίπου 6.000 σελίδες έντυπου ή χειρόγραφου υλικού. Οι ιδέες του για την ανθρώπινη φύση δημοσιεύθηκαν σταδιακά και μετά θάνατον. Ο Γιόχαν Αρντ, ο Γκότφριντ Άρνολντ και ο Λάιμπνιτς βοήθησαν να διαδοθούν οι ιδέες του.

Ο μυστικισμός του σημαδεύτηκε από τις επιδράσεις του Γιοχάνες Τάουλερ και τα δόγματα του Παράκελσου. Ήταν επίσης οπαδός του Σεμπάστιαν Φρανκ και του Κάσπαρ Σβένκφελντ. Όπως και οι δύο τελευταίοι, τόνισε την εσωτερική ζωή. Υποστήριξε την ύπαρξη μίας «πνευματικής εκκλησίας», στην οποία μπορεί να γνωρίζει κανείς τον Χριστό χωρίς βιβλία ή γραφές.

## Έργα

**"Unterrichts-Predigt: Wie man christlich trauern und täglich solle im Herrn sterben"*, 1576
**"Libellus de vita beata"*, 1609
**"Ein schön Gebetsbüchlein, welches die Einfältigen unterrichtet"*, 1612
**"Der güldene Griff, alle Ding ohne Irrtum zu erkennen"*, 1613
**"Ein nützliches Traktätlein vom Ort der Welt"*, 1613
**"Dialogus de Christianismo"*, 1614
**"Erkenne dich selbst"*, 1615
**"Informatorium oder Kurzer Unterricht"*, 1616 (erweitert: *"Soli deo gloria"*, 1618)
**"Kirchen- oder Hauspostill"*, 1618
**"Libellus disputatorus"*, 1618
**"De bono et malo in homine"*, 1618
**"Zwei schöne Büchlein"*, 1618
**"Studium universale"*, 1618
**"Tractatus de opere mirabili"*, 1619

## Σημειώσεις-παραπομπές


## Βιβλιογραφία

*
*
*
*

## Εξωτερικοί σύνδεσμοι
* ''Astrology Theologised'', online book

Κατηγορία:Γερμανοί θεολόγοι
Κατηγορία:Γερμανοί φιλόσοφοι
Κατηγορία:Γερμανοί συγγραφείς
Σχετική φτώχεια

Στις χώρες της Ευρωπαϊκής Ένωσης η **σχετική φτώχεια** ορίζεται ως το ποσοστό του πληθυσμού που ζει με εισόδημα μικρότερο του 60% του διάμεσου εισοδήματος της χώρας. Βλ. Ευρωπαϊκή Στατιστική Εισοδήματος και Συνθηκών Διαβίωσης (EU-SILC).

Για να ληφθούν υπόψη οι διαφορές του μεγέθους και της σύνθεσης των νοικοκυριών, χρησιμοποιείται ο όρος των «ισοδύναμων ενηλίκων» με μια πρότυπη κλίμακα (ισοδυναμία), αποκαλούμενη «τροποποιημένη κλίμακα του Οργανισμού Οικονομικής Συνεργασίας και Ανάπτυξης ΟΟΣΑ», η οποία αποδίδει συντελεστή στάθμισης 1 για τον πρώτο ενήλικα του νοικοκυριού, συντελεστή στάθμισης 0,5 για κάθε άλλο μέλος του νοικοκυριού ηλικίας άνω των 14 ετών και συντελεστή στάθμισης 0,3 για τα μέλη του νοικοκυριού ηλικίας κάτω των 14 ετών. Το ισοδύναμο εισόδημα υπολογίζεται με διαίρεση του εισοδήματος κάθε μέλους του νοικοκυριού με τον αντίστοιχο συντελεστή, ώστε να προκύψουν «ισοδύναμοι ενήλικες».

Έτσι&mdash;ορθότερα&mdash;στις χώρες της Ευρωπαϊκής Ένωσης η **σχετική φτώχεια** ορίζεται ως το ποσοστό του πληθυσμού που ζει με εισόδημα μικρότερο του 60% του **διάμεσου** **ισοδύναμου εισοδήματος** (αγγλ. *median equivalised income* - γερμ. *Äquivalenzeinkommen*) της χώρας. Ειδικότερα, 
* για εισόδημα κάτω του 60% του διάμεσου ισοδύναμου εισοδήματος υπάρχει **κίνδυνος φτώχειας** και όσοι έχουν τέτοιο εισόδημα θεωρούνται **απειλούμενοι από φτώχεια**, άρα το μέγεθος αυτό (το 60% του διάμεσου ισοδύναμου εισοδήματος) θεωρείται **όριο φτώχειας** στην Ευρωπαϊκή Ένωση,
* όσοι έχουν εισόδημα κάτω του 50% του διάμεσου ισοδύναμου εισοδήματος θεωρούνται **σχετικά φτωχοί** στην Ευρωπαϊκή Ένωση ή **φτωχοί** κατά τον Παγκόσμιο Οργανισμό Υγείας (WHO) και τον ΟΟΣΑ (OECD).

## Δείτε επίσης
* Μέσο Εισόδημα
* Διάμεσο Εισόδημα

## Παραπομπές


Κατηγορία:Φτώχεια
Κατηγορία:Κοινωνία
Κατηγορία:Οικονομικά
Μέσο εισόδημα

Το **μέσο εισόδημα** ενός νοικοκυριού (ή ενός ατόμου) προκύπτει διαιρώντας το συνολικό εισόδημα όλου του πληθυσμού με τον αριθμό των νοικοκυριών (ή των ατόμων) του πληθυσμού, και είναι επομένως ο αριθμητικός μέσος όρος των εισοδημάτων. 

## Δείτε επίσης
* Διάμεσο Εισόδημα
* Κατά κεφαλήν εισόδημα
* Σχετική Φτώχεια

## Παραπομπές


 

Κατηγορία:Κοινωνία
Κατηγορία:Οικονομικά
Πολεμικό κοιμητήριο Φαλήρου

Το **Πολεμικό κοιμητήριο Φαλήρου, το Μνημείο Αθηνών** (**Phaleron War Cemetery, the Athens Memorial**)  είναι νεκροταφείο 2.067 πεσόντων στρατιωτών της Κοινοπολιτείας από την κατάκτηση της Ελλάδας από τους Γερμανούς το 1941 και μετά το 1944.
## Ιστορία
Το Πολεμικό κοιμητήριο Φαλήρου βρίσκεται στο Παλαιό Φάληρο, στα σύνορα με το Καλαμάκι / Άλιμο, κοντά στην εκβολή του ρέματος της Πικροδάφνης, με πρόσοψη στην παραλιακή λεωφόρο Ποσειδώνος. Απέναντι από το κοιμητήριο, στην πλευρά της θάλασσας βρίσκεται η μαρίνα Αλίμου.

Αρχικά, η τοποθεσία χρησίμευσε ως κοιμητήριο για τους στρατιώτες της Κοινοπολιτείας που έπεσαν κατά τον Εμφύλιο Πόλεμο του 1944-1945. Στη συνέχεια, το Ελληνικό κράτος με την Κοινοπολιτειακή Επιτροπή Στρατιωτικών Τάφων (Commonwealth War Graves Commission), αποφάσισαν να μετατραπεί σε κοιμητήριο όλων των στρατιωτών της Κοινοπολιτείας που έπεσαν κατά τον Β΄ Παγκόσμιο Πόλεμο και μετέφεραν εκεί τα οστά τους από πεδία των μαχών, από προσωρινά στρατιωτικά νεκροταφεία, αλλά και από κοινά νεκροταφεία όλης της Ελλάδας.. Αρχιτέκτονας του κοιμητηρίου ήταν ο Λουί ντε Σουασόν (Louis de Soissons), γαλλοκαναδός, ο οποίος σχεδίασε πολλά ακόμη κοιμητήρια για νεκρούς του Β΄ Παγκοσμίου Πολέμου.

Στο μνημείο του κοιμητηρίου, το Μνημείο Αθηνών (the Athens Memorial), μνημονεύονται περίπου 2.882 στρατιώτες των οποίων δεν βρέθηκαν τα σώματα, από τις επιχειρήσεις στην Ελλάδα και την Κρήτη το 1941 και την περίοδο 1944-1945, από τα Δωδεκάνησα αλλά και τη Γιουγκοσλαβία μεταξύ 1943 και 1945.

Μέρος του κοιμητηρίου είναι και το μνημείο αποτεφρωμένων, στο οποίο μνημονεύονται 74 Ινδοί στρατιώτες οι οποίοι αποτεφρώθηκαν.

Στη βόρειο-ανατολική πλευρά του κοιμητηρίου υπάρχει τμήμα στο οποίο βρίσκονται τάφοι στρατιωτών και πολιτών που πέθαναν στην Ελλάδα αφού είχαν τραυματιστεί στον Πόλεμο της Κριμαίας και οι οποίοι είχαν αρχικά θαφτεί στο Αγγλο-Γαλλικό Κοιμητήριο του Φαλήρου, στο Νέο Φάληρο, όπου και βρίσκονταν μέχρι το 1966, όταν το εκεί νεκροταφείο μετακινήθηκε στο Πολεμικό Κοιμητήριο Φαλήρου, μετά από αίτημα της Ελλάδας. Στο τμήμα αυτό στο οποίο βρίσκεται δίγλωσση επιγραφή με τίτλο: "Franco British Cemetery - Crimean War" και "Cimetiere Franco Britannique - Guerre de Crimée" βρίσκονται 23 τάφοι, οβελίσκος - κοινό μνημείο για τους Γάλλους και Βρετανούς στρατιώτες και έξη ακόμη επιτύμβιες στήλες.

## Κοιμηθέντες και μνημονευθέντες

## Επιπλέον βιβλιογραφία
*«Phaleron War Cemetery, Athens, *The Phaleron Cremation Memorial and Minor Cemeteries in Greece and Albania» Commonwealth War Graves Commission*, Great Britain, 1995
*Στο Συμμαχικό του Φαλήρου

## Εξωτερικοί σύνδεσμοι
*Phaleron War Cemetary, CWGC (Commonwealth War Graves Commission)
*Πολεμικό Κοιμητήριο Παλαιού Φαλήρου, Ομάδα Πυθέας
*World War Two Memorials and Cemeteries, Mount Rouse Historical Society
*Sikh Community Group Visit the Phaleron War Cemetery and Cremation Memorial, 2012

## Αναφορές


Κατηγορία:Νεκροταφεία στην Ελλάδα
Κατηγορία:Ιστορία της Ελλάδας κατά τον Β΄ Παγκόσμιο Πόλεμο
Τάρα ποταμός

μικρογραφία|Το φαράγγι του Τάρα
μικρογραφία|Η γέφυρα του Τάρα
Ο **Τάρα** (*[[σερβικά]]: Тара*) είναι ποταμός του Μαυροβουνίου που έχει τις εκβολές του στη Βοσνία και Ερζεγοβίνη. Σχηματίζεται από δύο μικρότερους ποταμούς κάτω από τα βουνά Κομόβι. Στα τελευταία 40 χιλιόμετρα ο ποταμός σχηματίζει φαράγγι, (Φαράγγι του Τάρα) που βρίσκεται στη Βοσνία και Ερζεγοβίνη, και σε πολλά σημεία είναι τα σύνορα μεταξύ των δύο χωρών. Στο Σκεπάν μαζί με τον ποταμό Πίβα ενώνονται και δημιουργούν τον Δρίνο. Είναι γνωστός ως το «δάκρυ της Ευρώπης».

Το φαράγγι του Τάρα έχει βάθος 1333 μέτρα το πιο βαθύ στην Ευρώπη και το δεύτερο στον κόσμο μετά το φαράγγι του ποταμού Κολοράντο. Ο Τάρα έχει μήκος 146,4 χιλιόμετρα, με μέση πτώση 4,5 m / km, με λεκάνη απορροής 1.853 τετραγωνικά χλμ. Μεγάλο μέρος του φαραγγιού του ποταμού είναι προστατευόμενο από την UNESCO ως μέρος του Εθνικού Πάρκου Ντούρμιτορ. Το ποτάμι είναι ιδανικό για ράφτινγκ και αλιεία, ειδικά στην περιοχή κοντά στην Κόλασιν. Το πιο ελκυστικό μέρος για ράφτινγκ είναι τα τελευταία 25 χλμ. ροής του ποταμού και στο φαράγγι.

Η γέφυρα στον ποταμό Τάρα είναι 365 μέτρα μήκος και χτίστηκε από το 1937. Μέχρι τη δεκαετία του 1940.

## Παραπομπές


## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

## Εξωτερικοί σύνδεσμοι
* 

Κατηγορία:Ποταμοί του Μαυροβουνίου
Κατηγορία:Ποταμοί της Βοσνίας και Ερζεγοβίνης
Κατηγορία:Δρίνος
Πίβα

Ο **Πίβα** (*[[σερβικά]]: Пива*) είναι ποταμός του Μαυροβουνίου που έχει τις εκβολές του στη Βοσνία και Ερζεγοβίνη. Στο πεδίο Σκεπάν μαζί με τον ποταμό Τάρα ενώνονται και δημιουργούν τον Ντρινα. 

Προέρχεται από τις πηγές στα βουνά "Σινιάκ Γκολίι" κοντά στη Μονή Πίβα. Πριν από τη δημιουργία της τεχνητής λίμνης Πίβα κυλούσε παράλληλα με τον ποταμό Πίβσκο σε απόσταση 34 χιλιομέτρων. Ο Πίβα έχει 120 χιλιόμετρα μήκος και στο βουνό Πίβα σχηματίζει βαθύ φαράγγι.

Το φαράγγι είναι 33 χιλιόμετρα μήκος μέχρι και 1.200 μέτρα βάθος και το ποτάμι έχει μεγάλη ορμή που χρησιμοποιείται για τον υδροηλεκτρικό σταθμό Πίβα ο οποίος κατασκευάστηκε το 1975. Το φράγμα είναι 220 μέτρα ύψος και είναι ένα από τα μεγαλύτερα στην Ευρώπη. Το φράγμα δημιουργεί τη λίμνη Πίβα με έκταση 12,5 τετραγωνικά χλμ σε υψόμετρο 675 μέτρα και 188 μέτρα βάθος, η οποία έχει πλημμυρίσει το παλιό μοναστήρι Πίβα του 16ου αιώνα, το μοναστήρι μεταφέρθηκε σε μια νέα θέση. 

Η λεκάνη απορροής του ποταμού καλύπτει μια έκταση από 1.270 τετραγωνικά χλμ. και ανήκει στη λεκάνη της Μαύρης Θάλασσας. Ο Πίβα σε μεγάλο τμήμα του είναι πλωτός.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

## Εξωτερικοί σύνδεσμοι
* 

Κατηγορία:Ποταμοί του Μαυροβουνίου
Κατηγορία:Ποταμοί της Βοσνίας και Ερζεγοβίνης
Κατηγορία:Δρίνος
Μάρεζα ποταμός

Ο **Μάρεζα** (*[[σερβικά]] : Мареза*) είναι μικρός ποταμός στο Μαυροβούνιο. Πηγάζει από την ομώνυμη συνοικία της πρωτεύουσας της χώρας, περίπου 3 χλμ βορειοδυτικά από την Ποντγκόριτσα. Από εκεί ρέει νότια και χύνεται στον Μοράκα νότια της Ποντγκόριτσα.

Στον ποταμό έχει δημιουργεί και μικρή τεχνητή λίμνη που είναι πλούσια σε ψάρια. 

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

Κατηγορία:Ποταμοί του Μαυροβουνίου
Πάουλ Έρλιχ

Ο **Πάουλ Έρλιχ** (*Paul Ehrlich*, 14 Μαρτίου 1854 – 20 Αυγούστου 1915) ήταν Γερμανοεβραίος γιατρός και επιστήμονας ο οποίος εργάστηκε στα πεδία της ανοσολογίας, της αιματολογίας και της αντιμικροβιακής χημειοθεραπείας. Εφηύρε την πρόδρομο τεχνική της χρώσεως κατά Γκραμ των βακτηρίων. Οι μέθοδοι που ανέπτυξε για τη χρώση του ιστού κατέστησαν δυνατή τη διάκριση μεταξύ των διαφορετικών τύπων κυττάρων του αίματος, διευκολύνοντας τη διάγνωση πολλών ασθενειών του αίματος.

Στο εργαστήριό του ανακαλύφθηκε η αρσφεναμίνη (σαλβαρασάνη), η πρώτη αποτελεσματική φαρμακευτική θεραπεία για τη σύφιλη, εγκαινιάζοντας έτσι και την ονομασία της έννοιας της χημειοθεραπείας. Ο Έρλιχ διέδωσε την έννοια της «μαγικής σφαίρας». Είχε επίσης αποφασιστική συμβολή στην ανάπτυξη ενός αντιορού για την καταπολέμηση της διφθερίτιδας και σκέφτηκε μια μέθοδο για την τυποποίηση θεραπευτικών ορών.

Το 1908, του απονεμήθηκε το Βραβείο Νόμπελ Φυσιολογίας και Ιατρικής για την συμβολή του στην ανοσολογία, από κοινού με το Ιλιά Μέτσνικοφ, για την εργασία του στην ανοσολογία.

## Παραπομπές


Κατηγορία:Γερμανοί ιατροί
Κατηγορία:Εβραίοι ιατροί
Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Γερμανοί νομπελίστες
Κομαρίντσα ποταμός

Ο **Κομαρίντσα** (*[[σερβικά]] : Комарница*) είναι ποταμός του βόρειου Μαυροβουνίου γνωστός για το φαράγγι της Νεβίντιο. Είναι παραπόταμος του ποταμού Πίβα και ρέει μέσα από ένα φαράγγι με μήκος 40 χλμ. και 600 μετρα βάθος. Αυτό το φαράγγι είναι σημαντικό τουριστικό αξιοθέατο και μια πρόκληση για τους οπαδούς του Αλεξίπτωτου πλαγιάς. 

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6
 

Κατηγορία:Ποταμοί του Μαυροβουνίου
Κατηγορία:Δρίνος
Μποϊάνα

μικρογραφία|Ο Μπούνα
Ο **Μπούνα** ή **Μποϊάνα** (*[[αλβανικά]]: Buna, [[σερβικά]]: Бојана*) είναι ποταμός της Αλβανίας που πηγάζει στο Μαυροβούνιο σε μεγάλο τμήμα του αποτελεί τα σύνορα των δύο χωρών. Έχει μήκος 41 χλμ πηγάζει από την Λίμνη Σκόδρα κι εκβάλει στην Αδριατική θάλασσα.

Στις εκβολές του και στο δέλτα του διασπάται σε δύο κλάδους και δημιουργεί νησί.

## Αναφορές

* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

Κατηγορία:Ποταμοί του Μαυροβουνίου
Κατηγορία:Ποταμοί της Αλβανίας
Κύπελλο Ισπανίας ποδοσφαίρου ανδρών 2005–06

Το κύπελλο Ισπανίας 2005-06 ήταν η 102η φορά που το συγκεκριμένο κύπελλο διοργανώθηκε και το κατέκτησε η Εσπανιόλ νικώντας στον τελικό την Ρεάλ Σαραγόσα με 4-1.

## Γύρος των 16

## Προημιτελικά

## Ημιτελικά

1ος αγώνας 8 & 9 Φεβρουαρίου 2006 , 2ος αγώνας 14 & 15 Μαρτίου 2006

|}
1ος αγώνας

2ος αγώνας

## Τελικός

Κυπελλο Ανδρων 2006
Κατηγορία:Εγχώρια ποδοσφαιρικά κύπελλα 2005-2006
Κρίσιμα φαινόμενα

Στη φυσική τα **κρίσιμα φαινόμενα** είναι εκείνα που συνδέονται με τη φυσική των κρίσιμων σημείων, εκεί δηλαδή που η πυκνότητα μιας ουσίας είναι τέτοια που είναι δυσδιάκριτο σε ποια φάση της ύλης βρίσκεται, π.χ. σε αέρια ή υγρή φάση.

Τα κρίσιμα φαινόμενα περιλαμβάνουν κλιμακούμενες σχέσεις μεταξύ των διαφόρων ποσοτήτων και αποκλίσεις ποσοτήτων σύμφωνα με τον νόμο δύναμης και περιγράφονται εκθετικά, από καθολικότητα, φράκταλ συμπεριφορά, ή σπάσιμο της εργοδικότητας.

Η κρίσιμη συμπεριφορά λαμβάνει υπόψιν τις συσχετίσεις, οι οποίες γίνονται όλο και πιο σημαντικές καθώς το σύστημα πλησιάζει στο κρίσιμο σημείο όπου το μήκος συσχέτισης διαφέρει.

Κατηγορία:Φυσική-επέκταση
Κατηγορία:Κβαντική θεωρία πεδίου
Κατηγορία:Στατιστική μηχανική
Global Force Wrestling

Το **Global Force Wrestling** (**GFW**) ήταν ένας Αμερικάνικος οργανισμός επαγγελματικής πάλης, ιδρυμένος το 2014 από τον Τζεφ Τζάρετ. Η τηλεοπτική παραγωγή του οργανισμού έγινε από την 25/7 Promotions και τον Dave Broome (δημιουργό της σειράς του NBC The Biggest Loser). Tο ντεμπούτο του οργανισμού έγινε στις 12 Ιουνίου 2015. Ο Broome δήλωσε ότι το σχέδιο του οργανισμού είναι να δημιουργεί καινούριο περιεχόμενο προς μετάδοση 52 εβδομάδες το χρόνο.

## Εξωτερικοί σύνδεσμοι

* GlobalForceWrestling.com 

Κατηγορία:Επαγγελματική Πάλη
Ρον Χάουαρντ

Ο **Ρον Χάουαρντ** (πλήρες όνομα *Ρόναλντ Γουίλιαμ Χάουαρντ*, *Ronald William "Ron" Howard*, 1 Μαρτίου 1954) είναι Αμερικανός σκηνοθέτης, παραγωγός και ηθοποιός.

Ξεκίνησε πρώτα ως ηθοποιός, παίζοντας σε κάποιες τηλεοπτικές σειρές, όπως στην τηλεοπτική σειρά "The Andy Griffith Show" και μετέπειτα έπαιξε και σε κάποιες κινηματογραφικές ταινίες.

Ωστόσο,έγινε περισσότερα γνωστός ως σκηνοθέτης. Το σκηνοθετικό του ντεμπούτο στο κινηματογράφο το έκανε με την ταινία *Τρελό Κυνηγητό Αυτοκινήτων* και συνέχισε να σκηνοθετεί και άλλες ταινίες, όπως τις ταινίες *[[Απόλλων 13 (ταινία)|Απόλλων 13]]*, *[[Η Απαγωγή]]*, *[[Κώδικας Da Vinci]]*, *[[Ένας Υπέροχος Άνθρωπος]]*, και *Άγγελοι και Δαίμονες*.

## Προσωπική Ζωή
Ο Ρον Χάουαρντ είναι παντρεμένος από το 1975 με την Τσερίλ Άλλεϊ (Cheryl Alley)και έχουν τέσσερα παιδιά.Το μεγαλύτερο του τέκνο,η Μπράις Ντάλας Χάουαρντ, είναι επίσης ηθοποιός.

## Φιλμογραφία
### Ως σκηνοθέτης

### Ως Ηθοποιός

## Παραπομπές


## Εξωτερικοί σύνδεσμοι
*Ο Ρον Χάουαρντ στο imdb
*Ρον Χάουαρντ στο cine.gr  

Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Κατηγορία:Βραβευμένοι με Όσκαρ Καλύτερης Σκηνοθεσίας
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατάλογος αστεροειδών/701-800

...προηγούμενος  επόμενος...

...προηγούμενος  επόμενος...

7
Αμήντης

Ο **Αμήντης** (Αρχ. ελλην. Ἀμήντης) ήταν αρχαίος Έλληνας χειρουργός, τον οποίο μνημονεύει ο Γαληνός ως επινοητή ορισμένων ιδιοφυών επιδέσεων. Αποσπάσματα εργασιών ενός χειρουργού με το όνομα "Αμυνίας" (πιθανόν από παραφθορά του ονόματος αυτού να προέρχεται το όνομα "Αμήντης") υπάρχουν ακόμη στο χειρόγραφο του Νικήτα "Συλλογή χειρουργών συγγραφέων", και ένα απόσπασμα διασώθηκε από τον Ορειβάσιο  στον τέταρτο τόμο της συλλογής του Άντζελο Μάι *Classici Auctores e Vaticanis Codicibus*. Η περίοδος κατά την οποία έδρασε είναι άγνωστη, πλην του ότι θα πρέπει να έζησε κατά ή πριν τον 2ο αιώνα. Πιθανόν να είναι το ίδιο πρόσωπο που αναφέρεται στον *[[Σχολιαστής|Σχολιαστή]]* του Θεοκρίτου, που καταδικάστηκε σε θάνατο από τον Πτολεμαίο Β' τον Φιλάδελφο περί το 264 π.Χ. για συνωμοσία κατά της ζωής του.

## Παραπομπές


Κατηγορία:Αρχαίοι Έλληνες ιατροί
Κατηγορία:Αρχαίοι Έλληνες ανατόμοι
Σπιντρονική

**Σπιντρονική** ή **σπιντρονική τεχνολογία** (αναφέρεται σπανιότερα και «**στροφηλεκτρονική**») είναι  μια ηλεκτρονική τεχνολογία με την οποία αξιοποιείται η ιδιοστροφορμή (spin) των ηλεκτρονίων και η μαγνητική ροπή τους και όχι μόνο το φορτίο τους. Σημαντικό χαρακτηριστικό της τεχνολογίας αυτής είναι το γεγονός ότι η ιδιοστροφορμή μπορεί να διατηρείται χωρίς την παροχή ρεύματος κάτι που μπορεί να μειώσει σημαντικά την κατανάλωση ρεύματος σε ηλεκτρονικά εξαρτήματα / συσκευές. Η διαφοροποίηση της τεχνολογίας αυτής από την παλαιότερη μαγνητοηλεκτρονική, είναι ότι η μεταβολή του σπιν γίνεται και με ηλεκτρική μέθοδο και όχι μόνο με μαγνητική.

Ο όρος προέρχεται από την σύντμηση των όρων spin και electronics (τεχνολογία ιδιοστροφορμής). Σημαντική εργασία για την τεχνολογία αυτή έγινε από το Ερευνητικό Κέντρο Αλμάντεν της IBM. Το 2011 ανακοινώθηκε από Ιάπωνες ερευνητές ότι στα επόμενα χρόνια η τεχνολογία αυτή θα είναι δυνατό να εφαρμοστεί σε εμπορικά προϊόντα ευρείας κατανάλωσης. Εφαρμογές που χαρακτηρίζονται spintronics είναι σε κεφαλές ανάγνωσης μαγνητικών σκληρών δίσκων. Το 2014, ο καθηγητής Στούαρτ Πάρκιν (Stuart Parkin), έλαβε το Βραβείο Τεχνολογίας της Χιλιετίας (Millennium Technology Prize) για τη πρωτοποριακή συνεισφορά του στο «πεδίο των σπιντρόνικς, ένα ιδιαίτερα επιτυχημένο πεδίο της νανοτεχνολογίας».

## Εξωτερικοί σύνδεσμοι
*Introduction to Spintronics and Spin Quantum Computation, University of Maryland, Physics

## Αναφορές


Κατηγορία:Θεωρητική πληροφορική
Κατηγορία:Νανοτεχνολογία
Κατηγορία:Ηλεκτρονική
Κατηγορία:Αναδυόμενες τεχνολογίες
Αμπντουλάχ αλ Θινί

Ο  **Αμπντουλάχ αλ Θινί** (αραβ. *عبد الله الثني*) είναι Λίβυος πολιτικός, ο οποίος ανέλαβε μεταβατικός πρωθυπουργός της χώρας το 2014 και παραιτήθηκε το 2015.

Υπηρέτησε επίσης ως υπουργός Άμυνας στην κυβέρνηση του Αλί Ζεϊντάν.

## Πρωθυπουργία
Κατόρθωσε να διαπραγματευτεί με τους αντάρτες για να επαναλειτουργήσουν τα 2 από τα 4 λιμάνια με σκοπό να αυξηθούν τα δημόσια έσοδα. Στις 11 Μαρτίου 2014 ανέλαβε υπηρεσιακός πρωθυπουργός.

Έπειτα από την απειλή του να παραιτηθεί, το Κογκρέσο ενέκρινε επίσημα το διορισμό του στην πρωθυπουργία με προσωρινές αρμοδιότητες και του παραχώρησε μεγαλύτερη εξουσία με σκοπό να αντιμετωπιστούν τα προβλήματα της Λιβύης.

Στις 13 Απριλίου 2014 παραιτήθηκε από μεταβατικός πρωθυπουργός, καταγγέλλοντας ότι δέχτηκε απειλές για τη ζωή του την προηγούμενη ημέρα και ότι ο ίδιος και η οικογένειά του έγιναν στόχοι βίαιας επίθεσης. Όπως ο ίδιος κατήγγειλε σε επιστολή του προς το Κογκρέσο, ο αλ Θινί έγινε στόχος ενόπλων έναν χρόνο μετά την απαγωγή του από πολιτοφύλακες.
Η κυβέρνησή του παραιτήθηκε στις 29 Αυγούστου 2014 επικαλούμενη την ανάγκη να δοθεί η ευκαιρία στο προσωρινό κοινοβούλιο με έδρα το Τομπρούκ να διαλέξει μια νέα, πιο αντιπροσωπευτική κυβέρνηση. Η νέα κυβέρνηση ορκίστηκε στις 28 Σεπτεμβρίου, έπειτα από την έγκρισή της από τη Βουλή των Αντιπροσώπων, η οποία αναγνωρίζεται από τη διεθνή κοινότητα.
Παραιτήθηκε από πρωθυπουργός στις 11 Αυγούστου 2015 αναφέροντας ότι η "έξοδός του ήταν η λύση".
Η πρωθυπουργία του Αλ Θινί αμφισβητείται από τις 6 Σεπτεμβρίου 2014, πρώτα από τον Ομάρ αλ Χασί και έπειτα από τον Χαλίφα αλ Γκάουι.

## Παραπομπές



Κατηγορία:Λίβυοι
Κατηγορία:Πρωθυπουργοί της Λιβύης
Μεταπολεμική ποίηση

**Μεταπολεμική ποίηση** ονομάζεται το ποιητικό έργο δημιουργών που έγραψαν μετά το τέλος του Δευτέρου Παγκοσμίου Πολέμου στην Ελλάδα , το τέλος της Κατοχής και μέχρι την Μεταπολίτευση. Το πρώτο της κομμάτι της ονομάζεται Πρώτη μεταπολεμική γενιά, ενώ μετά το 1960, οπότε η πρώτη μεταπολεμική γενιά είναι σε πλήρη άνθηση, με δημιουργικότητα και ιδιαίτερα παραγωγική, εμφανίστηκαν εκπρόσωποι της δεύτερης μεταπολεμικής γενιάς.

Στην πρώτη μεταπολεμική γενιά, ποιητές γεννημένοι μεταξύ 1918 και 1928, κάποιοι από αυτούς φοιτητές κατά την περίοδο της Κατοχής, δημοσίευαν τα ποιήματά τους σε λογοτεχνικά περιοδικά όμως τα *[[Νέα Γράμματα]]*, η *[[Επιθεώρηση Τέχνης]]*, τα *[[Ελεύθερα Γράμματα (περιοδικό)|Ελεύθερα Γράμματα]]* και ο *[[Κοχλίας (περιοδικό)|Κοχλίας]]*, αλλά και η *[[Νέα Εστία]]*, τα *[[Πειραϊκά Γράμματα]]*, τα *[[Καλλιτεχνικά Νέα]]* και ο *[[Αιώνας μας]]*, με θέματα προερχόμενα από τα πρόσφατα γεγονότα της Κατοχής, της αντίστασης, της εξορίας. Χαρακτηριστικοί δημιουργοί της γενιάς αυτής είναι ο Τάσος Λειβαδίτης, Τίτος Πατρίκιος, Μανόλης Αναγνωστάκης, Άρης Αλεξάνδρου και Μιχάλης Κατσαρός, γράφοντας «κοινωνική ποίηση:», ενώ ποιητές που κυρίως γράφουν «υπαρξιακή ή πνευματική ποίηση» είναι οι Γιώργος Θέμελης, Δημήτρης Παπαδίτσας, Επαμεινώνδας Γονατάς, Ελένη Βακαλό, Τάκης Σινόπουλος, Νίκος Καρούζος, Τάκης Βαρβιτσιώτης, Γιώργος Βαφόπουλος, Γιάννης Δάλλας, Κρίτων Αθανασούλης, Νίκος Παππάς, Ρίτα Μπούμη - Παπά, Θ. Δ. Φραγκόπουλος, Γιώργης Παυλόπουλος, Νίκος Γκάτσος, Γιώργης Παυλόπουλος, Νάνος Βαλαωρίτης, Έκτωρ Κακναβάτος.

Εκπρόσωποι της δεύτερης μεταπολεμικής γενιάς, γεννημένοι μεταξύ 1929 και 1940, έχοντας ζήσει τραυματικές στιγμές με τον Αλβανικό πόλεμο, την Κατοχή, την Αντίσταση αλλά και τον Εμφύλιο, εμφανίζονται απογοητευμένοι και εσωστρεφείς, εκφράζουν φόβο, πίκρα και ασχολούνται με τον έρωτα, το θάνατο και την ανθρώπινη κοινωνία. Ανάμεσα στους εκπροσώπους της είναι οι: Ντίνος Χριστιανόπουλος, Βύρων Λεοντάρης, Ζέφη Δαράκη, Μάρκος Μέσκος, Πρόδρομος Μάρκογλου, Ανέστης Ευαγγέλου, Τάσος Κόρφης, Τόλης Νικηφόρου, Μαρία Κέντρου-Αγαθοπούλου, Μάνος Ελευθερίου, Κική Δημουλά, Σπύρος Τσακνιάς, Αμαλία Τσακνιά, Νανά Ησαΐα, Νίκος Φωκάς, Κώστας Στεργιόπουλος, Γιάννης Νεγρεπόντης, Θωμάς Γκόρπας, Λουκάς Κούσουλας, Μάριος Μαρκίδης, Τάσος Δενέγρης, Βασίλης Καραβίτης, Γιώργης Μανουσάκης, Κυριάκος Χαραλαμπίδης.

Τάσεις της μεταπολιτευτικής ποίησης αναφέρονται επίσης οι:
*αντιστασιακή και κοινωνική ποίηση (εκπρόσωποι: Μανόλης Αναγνωστάκης, Άρης Αλεξάνδρου, Γιάννης Δάλλας, Τάσος Λειβαδίτης, Τίτος Πατρίκιος, Βικτωρία Θεοδώρου)
*νεοϋπερρεαλιστική ποίηση (εκπρόσωποι: Μίλτος Σαχτούρης, Δ. Π. Παπαδίτσας, Έκτωρ Κακναβάτος, Ελένη Βακαλό)
*υπαρξιακή ή μεταφυσική ποίηση (εκπρόσωποι: Γιώργος Θέμελης, Ζωή Καρέλλη, Μελισσάνθη, Όλγα Βότση)

## Αναφορές


Κατηγορία:Νεοελληνική λογοτεχνία
Φάσεις πλανητών

thumb|250px|Οι φάσεις της Αφροδίτης
Κατά την περιφορά του γύρω από τον Ήλιο ένας εσωτερικός πλανήτης δείχνει προς τη Γη άλλοτε ολόκληρο το φωτιζόμενο δίσκο του, άλλοτε ένα μέρος του και άλλοτε χάνεται τελείως. Έτσι ο πλανήτης παρουσιάζεται στον επίγειο παρατηρητή σε διάφορες φάσεις, όπως ακριβώς και η Σελήνη. Από τη Γη οι πλανήτες που παρουσιάζουν φάσεις είναι ο Ερμής και η Αφροδίτη, οι οποίοι έχουν ακτίνα τροχιάς μικρότερη από αυτή της Γης. Οι εξωτερικοί πλανήτες δεν παρουσιάζουν όλες τις φάσεις, αν και σε κατάλληλες συνθήκες ο Άρης θα φαίνεται σημαντικά αμφίκυρτος. Το φαινόμενο είναι πολύ λιγότερο ορατό στους εξωτερικούς πλανήτες λόγω της μεγάλης απόστασής τους από τον Ήλιο.

Κατηγορία:Παρατηρησιακή αστρονομία
Όρος Σκοπός

Το **Όρος Σκοπός** () είναι βουνό στην Ιερουσαλήμ. Βρίσκεται στα βορειο-ανατολικά της Παλιάς Πόλης. Το βουνό είναι 826 μέτρα (2.710 πόδια) πάνω από τη θάλασσα. Μετά τον πρώτο αραβοϊσραηλινό πόλεμο το 1948 έγινε εξκλάβιο μέσα σε Ιορδανικά εδάφη μέχρι τον πόλεμο των Έξι Ημερών το 1967. Σήμερα πάνω στο βουνό βρίσκονται μεταξύ άλλων το Εβραϊκό Πανεπιστήμιο της Ιερουσαλήμ, η Ακαδημία Τεχνών και Σχεδίου Μπεζαλέλ, ο Εθνικός Βοτανικός Κήπος και το Βρετανικό πολεμικό νεκροταφείο της Ιερουσαλήμ.

## Φωτοθήκη

File:HebrewU-MtScopus.JPG|Εβραϊκό Πανεπιστήμιο της Ιερουσαλήμ 
File:Hebrew University - Jardin botanique (1).JPG|Εθνικός Βοτανικός Κήπος του Ισραήλ
File:Jerusalem war cemetery 2.JPG|Βρετανικό πολεμικό νεκροταφείο της Ιερουσαλήμ
File:Har Hatsofim IMG 7790.jpg|Τάφος του Νικάνορος
File:Hadassa 1.JPG|Ιατρικό Κέντρο - Hadassah
File:Bezalel.jpg|Ακαδημία Τεχνών και Σχεδίου Μπεζαλέλ
File:בית הקברות של המושבה המאמריקאית בירושלים - הר הצופים 1.jpg|Jerusalem American Colony Cemetery
File:בית הקברות של משפחת בנטוויץ' - הר הצופים.jpg|Bentwich Cemetery
|πυρομαχικά Χιλ


## Εξωτερικοί σύνδεσμοι
* 

Σκοπος
Όρος Σιών

Το **όρος Σιών** (εβραϊκά: הַר צִיּוֹן, Har Tsiyyon, αραβικά:  جبل صهيون, *Τζαμπέλ Σαχιούν*) είναι ένας λόφος στο νότιο-δυτική γωνία της Παλαιάς Πόλεως της Ιερουσαλήμ. Πρόκειται για μια προέκταση του όρους του Ναού. Υπάρχουν πολλές εκκλησίες και πολλά μικρά χριστιανικά και εβραϊκά νεκροταφεία στην περιοχή της Αγίας Σιών. Το μισό από το όρος Σιών βρίσκεται στην Παλαιά Πόλη, στην Εβραϊκή και την Αρμενική συνοικία. Ο τάφος του βασιλιά Δαβίδ βρίσκεται στην κορυφή του όρους Σιών.

## Εξωτερικοί σύνδεσμοι

*  City of David

Σιων
Κατηγορία:Γεωγραφία της Βίβλου
Κατηγορία:Ιερά βουνά
Χαρ ΧαΜενουτσότ

Το **Όρος της Ηρεμίας** (εβραϊκά: **Χαρ ΧαΜενουτσότ**, הר המנוחות) είναι βουνό ύψους 750 μέτρα πάνω από την επιφάνεια της θάλασσας και δίπλα στο δάσος της Ιερουσαλήμ - είναι επίσης το δεύτερο μεγαλύτερο νεκροταφείο στην Ιερουσαλήμ.

## Εξωτερικοί σύνδεσμοι

*  Burial in Jerusalem: Har HaMenuchot Cemetery

Ηρεμιας
Κατηγορία:Νεκροταφεία
Ίγκμαν

μικρογραφία|Οι ολυμπιακές εγκαταστάσεις του Ίγκμαν το καλοκαίρι
Το **Ίγκμαν** (σερβικά κυριλλικά: *Игман*) είναι βουνό στην κεντρική Βοσνία και Ερζεγοβίνη. Βρίσκεται στα νοτιοδυτικά του Σαράγεβο, επεκτείνεται στην κατεύθυνση ανατολικά προς δυτικά. Η ψηλότερη κορυφή του βρίσκεται σε υψόμετρο 1.502 μέτρων, ανήκει στις Δειναρικές Άλπεις.

Το Ίγκμαν είναι δημοφιλής προορισμός για πεζοπορία και σκι. Εδώ έγιναν οι 14οι Χειμερινοί Ολυμπιακοί Αγώνες του Σαράγεβο το 1984. Ήταν η κύρια περιοχή που χρησιμοποιήθηκε για τις Ολυμπιακές εκδηλώσεις, μαζί με το Τζαχορίνα και το Μπιελασνίτσα, εδώ έγιναν το σλάλομ, το γιγαντιαίο σλάλομ, το δίαθλο και το άλμα με σκι. 

Κατά τη διάρκεια του Β΄ Παγκοσμίου Πολέμου, τη νύχτα μεταξύ 27 και 28 Ιανουαρίου του 1942. Στο Ίγκμαν έγινε η αναγκαστική πορεία της πρώτης Προλεταριακής Ταξιαρχίας, γνωστή ως Πορεία του Ίγκμαν. Στην πορεία αυτή σκοτώθηκαν από κρυοπαγήματα πολλοί άνθρωποι.

Στο Ίγκμαν η χαμηλότερη θερμοκρασία στην περιοχή που καταγράφηκε είναι των -43 ° C.

## Παραπομπές


## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

Κατηγορία:Βουνά της Βοσνίας και Ερζεγοβίνης
Κατηγορία:Δειναρικές Άλπεις
Αρώνια

Η **αρώνια** (και αρωνία, αγγλικά: *chokeberries*) είναι φυλλοβόλος θάμνος της οικογένειας των Ροδοειδών, ιθαγενής της ανατολικότερης Βόρειας Αμερικής που απαντάται κυρίως σε υγρά δάση και σε έλη. Το γένος συνήθως θεωρείται ότι περιλαμβάνει 2 είδη ή 3 , ένα από τα οποία καλλιεργείται και στην Ευρώπη. Ένας τέταρτος τύπος που καλλιεργείται με την ονομασία *Aronia* θεωρείται ότι είναι ένα ενδογενές υβρίδιο, είναι η *[[Sorbaronia mitschurinii]]*.

Καλλιεργείται ως καλλωπιστικό φυτό και για τροφή. Οι καρποί μπορούν να φαγωθούν ωμοί, ωστόσο συχνότερα γίνεται επεξεργασία σε αυτούς. Η γεύση του είναι στυφή.  Μπορούν να χρησιμοποιηθούν για την παρασκευή κρασιού, μαρμελάδας, παγωτού, τσαγιού, μπίρας, σιροπιού, χυμού, ορεκτικών και αλκοολούχων ποτών με εμποτισμό. 

## Περιγραφή
Τα φύλλα του είναι απλά και το φθινόπωρο γίνονται πολύ κόκκινα. Τα άνθη είναι μικρά με 5 πέταλα και 5 σέπαλα. 

## Χρήσεις
Χρησιμοποιείται για καλλωπιστικό. 

## Παραπομπές


## Περαιτέρω βιβλιογραφία
* 

## Εξωτερικοί σύνδεσμοι

**[http://www.evergreen.ca/nativeplants/search/view-plant.php?ID=00796 Evergreen Native Plant Database] *
**[http://www.hort.net/profile/ros/arome/ Hortnet: Aronia melanocarpa, Plant of the Month]*
**[http://www.pfaf.org/database/plants.php?Aronia+arbutifolia Plants for a Future page about Aronia arbutifolia]*

Αρωνια
Κατηγορία:Καλλωπιστικά φυτά
Κατηγορία:Ροδοειδή
Αριστεία Γραμμάτων, Τεχνών και Επιστημών

Τα **Αριστεία Γραμμάτων, Τεχνών και Επιστημών** είναι θεσμός της Κυπριακής Δημοκρατίας για τη βράβευση λογοτεχνών καλλιτεχνών και επιστημόνων. Για την επιλογή των αποδεκτών των αριστείων συγκαλείται συμβουλευτική επιτροπή από το Υπουργείο Παιδείας και Πολιτισμού.

Το 2004 βραβεύτηκαν οι:
*Γράμματα: Μάγδα Κιτρομηλίδου, Ήβη Μελεάγρου
*Τέχνες: Γιώργος Κοτσώνης, Γιώργος Λανίτης, Αντρέας Χρυσοχός
*Επιστήμες: Δρ. Κύπρος Νικολαϊδης, Δρ. Μηνάς Χατζημηνάς

Το 2005 βραβεύτηκαν οι:
*Γράμματα: Νίκος Παναγιώτου, Παναγιώτης Περσιάνης
*Τέχνες: Εύη Γαβριηλίδη, Στας Παράσκος
*Επιστήμες: Χρυσόστομος Νικίας, Νίκος Σπανός

Το 2008 βραβεύτηκαν οι:
*Γράμματα: Πάνος Ιωαννίδης, Κυριάκος Χαραλαμπίδης
*Τέχνες: Μαρίνος Μιτέλλας, Νίκος Σιαφκάλης, Βαλεντίνος Χαραλάμπους
*Επιστήμες: Ανδρέας Καζαμίας, Χέλεν Σωτηρίου, Χριστόφορος Πισσαρίδης

Το 2010 βραβεύτηκαν οι:
*Γράμματα: Ρήνα Κατσελλή, Μιχάλης Πιερής
*Τέχνες: Δέσποινα Μπεμπεδέλη
*Επιστήμες: Κυριάκος Νικολάου

Το 2015 βραβεύτηκαν οι:
*Γράμματα: Κώστας Γιαγκουλλής. συγγραφέας, Μιχάλης Πασιαρδής, ποιητής, Πέτρος Στυλιανού, συγγραφέας
*Τέχνες: Τζένη Γαϊτανοπούλου, ηθοποιός, Κυπριανός Κατσαρής, πιανίστας, Γιώργος Σκοτεινός, ζωγράφος
*Επιστήμες: Λουκάς Χριστοφόρου, φυσικός

## Παραπομπές


Κατηγορία:Κυπριακός πολιτισμός
Κατηγορία:Βραβεία επιστήμης και τεχνολογίας
Κατηγορία:Βραβεία τεχνών
No No No

thumb|330px|''Οι Deep Purple το 1971''
Το **No No No** είναι τραγούδι του βρετανικού χαρντ ροκ συγκροτήματος Deep Purple, το οποίο συμπεριλήφθηκε στο πέμπτο στούντιο άλμπουμ τους με τίτλο "*[[Fireball (album)|Fireball]]*" και αποτέλεσε το δεύτερο κομμάτι του δίσκου.

## Ηχογράφηση και στίχοι
Το συγκεκριμένο τραγούδι ηχογραφήθηκε στα "Olympic Studios" του Λονδίνου στα μέσα Μαρτίου του 1971, διάστημα κατά το οποίο το συγκρότημα δημιούργησε και το τραγούδι "*[[Fools]]*".

Οι στίχοι του τραγουδιού αναφέρονται στην μόλυνση του περιβάλλοντος και την όλο και πιο δυστοπική μελλοντική πραγματικότητα λόγω του περιορισμού των ελευθεριών μέσα στην κοινωνία.

## Ζωντανές εκτελέσεις
Οι Deep Purple περιέλαβαν το "*No No No*" σε πολύ λίγες ζωντανές τους εμφανίσεις και το άφησαν εκτός set list αφού είδαν ότι η αντίδραση του κοινού ήταν σχετικά ψυχρή απέναντι στο συγκεκριμένο κομμάτι.

Ζωντανά ηχογραφημένη εκτέλεση του "*No No No*" υπάρχει στις κυκλοφορίες "*[[Listen, Learn, Read On]]*" (2002) και το DVD "*[[Special Edition EP (DVD)|Special Edition EP]]*" (2002), από τη 1 Σεπτεμβρίου 1971 για την γερμανική τηλεοπτική εκπομπή "Beat Club".

## Τα μέλη του συγκροτήματος
Το "*No No No*" ηχογραφήθηκε από τους εξής μουσικούς:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*
* **[[Τζον Λορντ]]** - *πλήκτρα*

## Παραπομπές

## Πηγές
* Deep Purple 25th Anniversary CD Booklet *1995 EMI Records*
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, *Blake Publishing*, 1998

## Εξωτερικοί σύνδεσμοι
* Στίχοι του No No No 
* Tabs - No No No - The Highway Star
* Tablature - No No No - The Highway Star
* Deep Purple - No No No - YouTube

Κατηγορία:Τραγούδια των Deep Purple
Κατηγορία:Τραγούδια του 1971
Θλίψη (μηχανική)

thumb|right|50 px|Αξονική θλίψη
**Θλίψη** ονομάζεται η εντατική κατάσταση κατά την οποία σε ένα σώμα ασκούνται δυνάμεις αντίθετης φοράς που τείνουν να το συμπιέσουν (σχήμα).
Η θλίψη είναι μία από τις δύο μονοαξονικές εντατικές καταστάσεις ενός παραμορφώσιμου στερεού σώματος. Η άλλη μονοαξονική εντατική κατάσταση είναι ο εφελκυσμός.

Η ισορροπία δυνάμεων είναι μηδεν: \sum_ {} \vec{F} = 0.

Θεωρώντας νοητή τομή σε κάποια θέση από την ισορροπία δυνάμεων μπορούμε να υπολογίσουμε τις θλιπτικές (ορθές) τάσεις στη διατομή.
## Κεντρική θλίψη
Όταν η εξωτερική δύναμη ασκείται στο κέντρο βάρους της διατομής η θλίψη ονομάζεται κεντρική. Με την προϋπόθεση ότι το στοιχείο είναι ευθύγραμμο, η διατομή παραμένει σταθερή και η εξωτερική δύναμη ασκείται ομοιόμορφα ισχύει ότι οι τάσεις κατανέμονται ομοιόμορφα στη διατομή.
:\sigma = \frac{F}{A} με **σ** την θλιπτική τάση, **F** την εξωτερική δύναμη και **A** το εμβαδόν της διατομής.
Ακόμα και στην περίπτωση που η εξωτερική δύναμη δεν ασκείται ομοιόμορφα στα άκρα του στοιχείου, μετά από κάποιο μήκος η κατανομή γίνεται ομοιόμορφη λόγω της αρχής του Saint Venant.

Στα γραμμικά ελαστικά υλικά ισχύει ο νόμος του Χουκ και η επιμήκυνση θα είναι:

:\Delta L = \frac{\sigma}{E} L

όπου **σ** η θλιπτική τάση, **E** το μέτρο ελαστικότητας του υλικού και **L** το αρχικό μήκος.

Για να ισχύει ο νόμος του Χουκ η τάση δεν πρέπει να ξεπερνά μια τιμή χαρακτηριστική του υλικού. Στα ψαθυρά υλικά η υπέρβαση της θλιπτικής αντοχής οδηγεί σε θραύση, ενώ στα όλκιμα υλικά αν οι τάσεις ξεπεράσουν το όριο διαρροής αρχικά θα έχουμε πλαστική παραμόρφωση και τελικά αστοχία του στοιχείου. Αν ένα στοιχείο έχει αρκετά μικρό πλάτος σε σχέση με το μήκος του δεν θα προλάβει να φτάσει στην θλιπτική του αντοχή, καθώς θα προηγηθεί το φαινόμενο του λυγισμού και θα χάσει την ευστάθειά του με μικρότερη θλιπτική δύναμη.

## Έκκεντρη θλίψη
Όταν η εξωτερική δύναμη δεν ασκείται στο κέντρο βάρους της διατομής η θλίψη ονομάζεται έκκεντρη. **Εκκεντρότητα e** ονομάζεται η απόσταση της συνισταμένης της δύναμης από το κέντρο βάρους της διατομής. Ένας απλός τρόπος να υπολογιστούν οι ορθές τάσεις της διατομής είναι να μεταφερθεί η εξωτερική δύναμη στο κέντρο βάρους με ταυτόχρονη εφαρμογή καμπτικής ροπής M = Fe . Η λύση προκύπτει από την επαλληλία της κεντρικής θλίψης λόγω της F και της κάμψης λόγω της M. Προϋπόθεση για να ισχύει η επαλληλία είναι οι συνολικές παραμορφώσεις να παραμείνουν εντός της ελαστικής περιοχής.
:\sigma = \sigma_N + \sigma_M = -\frac{F}{A} - \frac{Fe}{I_z}y 

όπου:
* \ I_z: Η ροπή αδράνειας ως προς τον κεντροβαρικό άξονα που είναι παράλληλος στον άξονα της κάμψης.
* \ y: απόσταση του σημείου με τάση σ από τον παραπάνω άξονα.

## Πηγές
* Γ.Ι. Τσαμασφύρος Μηχανική παραμορφώσιμων σωμάτων Τόμος Ι και ΙΙ, 1990 Εκδόσεις Συμμετρία
* Theory and Problems of Strength of Materials, W. A. Nash, 1977

Κατηγορία:Τεχνική μηχανική
Κατηγορία:Μηχανική συνεχούς μέσου
Γεράσιμος Αυγερόπουλος

Ο **Γεράσιμος Αυγερόπουλος** (20 Οκτωβρίου 1887 - 26 Οκτωβρίου 1981) ήταν Έλληνας στρατιωτικός, αντιστασιακός και βουλευτής της Αριστεράς, ιδρυτικό μέλος της ΕΔΑ. Κατά την Εθνική Αντίσταση ήταν διοικητής των μεραρχιών του ΕΛΑΣ.

## Βιογραφία
Γεννήθηκε στο Αγρίνιο. Πήρε μέρος στο Κίνημα στο Γουδί του 1909 και πολέμησε στους Βαλκανικούς Πολέμους, στο Μακεδονικό Μέτωπο του Α΄ Παγκοσμίου Πολέμου, και στην Εθνική Αντίσταση. Έκανε σπουδές στη Σχολή Υπαξιωματικών και κατά την αποφοίτησή του είχε το βαθμό του Ανθυπίλαρχου.

Εξελέγη βουλευτής στην εκλογική περιφέρεια Β΄ Αθηνών με την ΕΔΑ για πρώτη φορά στις εκλογές του 1956 και μετά στις εκλογές του 1958. Επανεξελέγη με το Π.Α.Μ.Ε. στις εκλογές του 1961. 
Εξαιτίας της αντιστασιακής του δράσης αποστρατεύτηκε το 1948 και υπέστη διώξεις και φυλακίσεις μετά τον Εμφύλιο Πόλεμο του 1946-49 και κατά την περίοδο της χούντας. Ειδικότερα, σε ηλικία 80 ετών φυλακίστηκε στη Γιούρα και το 1969 αποφυλακίστηκε και επιδόθηκε στον αγώνα κατά του καθεστώτος, μέσα από το ΚΚΕ.

Πέθανε στην Αθήνα το 1981 και κηδεύτηκε στο Πρώτο Νεκροταφείο.

## Παραπομπές


## Εξωτερικοί σύνδεσμοι
*Πανδέκτης
*ΑΣΚΙ

Κατηγορία:Μέλη του ΕΛΑΣ
Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με την ΕΔΑ
Κατηγορία:Έλληνες αξιωματικοί του ιππικού
Κατηγορία:Έλληνες αξιωματικοί των τεθωρακισμένων
Γιαχόρινα

μικρογραφία|Το τελεφερίκ της Τζαχορίνα
Το **Γιαχόρινα** (βοσνιακά: *Jahorina*) είναι βουνό στο δήμο του Πάλε, στη Δημοκρατία της Σερβίας, στη Βοσνία και Ερζεγοβίνη, ανήκει στις Δειναρικές Άλπεις. Απέχει 30 χλμ από το Σαράγεβο και 15 χλμ από το Πάλε. Η ψηλότερη κορυφή του είναι η Ογκοριέλιτσα με 1.916 μέτρα υψομετρο πάνω από την επιφάνεια της θάλασσας. Το καλοκαίρι είναι καλυμμένο με πράσινο γρασίδι και το χειμώνα και έως 3 μέτρα χιόνι. 

Στη Γιαχορίνα υπάρχει από τα ωραιότερα και πιο γνωστά χιονοδρομικά κέντρα. Κατά τους 14ους Χειμερινούς Ολυμπιακούς Αγώνες του Σεράγεβο το 1984 εδώ έγινε το αλπικό σκι γυναικών.

Ο μέσος αριθμός ημερών με χιονοκάλυψη είναι 175, από τον Οκτώβριο μέχρι τον Μάιο, ενώ κατά μέσο όρο η χιονοκάλυψη τον Φεβρουάριο είναι 106 εκατοστά.

## Παραπομπές


## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

## Εξωτερικοί σύνδεσμοι
* 

Κατηγορία:Βουνά της Βοσνίας και Ερζεγοβίνης
Κατηγορία:Δειναρικές Άλπεις
Μπιελάσνιτσα

μικρογραφία|Το Μπιελάσνιτσα
Το **Μπιελάσνιτσα** (*[[βοσνιακά]] :Bjelašnica, [[σερβικά]] : Бјелашница*) είναι βουνό στην κεντρική Βοσνία και Ερζεγοβίνη και ανήκει στις Δειναρικές Άλπεις. Αντιπροσωπεύει ένα τεράστιο καρστικό οροπέδιο, το οποίο έχει μήκους 15 χλμ κι εκτείνεται από βόρεια προς δυτικά. Το βόρειο τμήμα του οροπεδίου έχει μέσο υψόμετρο 1.900 μέτρα. Υψηλότερες κορυφές η Μπιελασνίτσα με 2067 μέτρα, η Κραβάβατς με 2.062 μέτρα και η Βλαχίνια με 2.057 μέτρα. Το νότιο τμήμα του οροπεδίου είναι ελαφρώς χαμηλότερο, κατά μέσο όρο 1.200 μέτρα υψόμετρο.

Το μεγαλύτερο μέρος της Μπιελάσνιτσα δημιουργήθηκε από τα μεσαία και ανώτερα στρώματα τριαδικού ασβεστόλιθου και δολομίτες. Κατά τη διάρκεια των κατακλυσμιαίων παγετώνων το όρος ήταν όλο παγετώνες. Σήμερα, υπάρχουν ίχνη της δραστηριότητας των παγετώνων.

Στο πάνω μέρος στα 2.067 μέτρα πάνω από την επιφάνεια της θάλασσας χτίστηκε το 1894 μετεωρολογικός σταθμός, ο οποίος είναι το υψηλότερο σημείο κατοικείται μόνιμα στη Βοσνία και Ερζεγοβίνη. Η μέση ετήσια θερμοκρασία είναι μόνο 0,7 ° C, λόγω των εξαιρετικά χαμηλών θερμοκρασιών του χειμώνα. Η μέγιστη θερμοκρασία φτάνει τους 24 ° C, και η χαμηλότερη -41 ° C. Το καλοκαίρι είναι καλυμμένο με πράσινο γρασίδι και το χειμώνα έως και 3 μέτρα χιόνι. Η μόνιμη χιονοκάλυψη διαρκεί από τον Νοέμβριο έως τον Ιούνιο. 

Σε ύψος 1.900 μέτρα υπάρχουν δάση και λιβάδια, και πάνω από αυτά είναι μια καταπράσινη περιοχή με περιοδικές εκτάσεις κωνοφόρων (αρκεύθου). Οι υψηλότερες κορυφογραμμές είναι άγονες. Στο βουνό ζουν λύκοι, αρκούδες, αγριογούρουνα, ζαρκάδια, αλεπούδες και άλλα σπάνια ζώα.

Στο πλαίσιο των 14ων Χειμερινών Ολυμπιακών Αγώνων του Σεράγεβο το 1984, δημιουργήθηκαν πολλές αθλητικές και τουριστικές εγκαταστάσεις, που χρησιμοποιούνται ακόμη και σήμερα.

## Αναφορές

* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

Κατηγορία:Βουνά της Βοσνίας και Ερζεγοβίνης
Κατηγορία:Δειναρικές Άλπεις
Κατηγορία:Αθλητικές εγκαταστάσεις Χειμερινών Ολυμπιακών Αγώνων 1984